Regeringen og et bredt flertal i Folketinget er blevet enige om en aftale med yderligere hjælp til blandt andet de selvstændige. Aftalen betyder, at der i alt er afsat 9,5 milliarder kroner i kompensation til selvstændige erhvervsdrivende. Selvstændige kan dermed få udbetalt 7.000- 10.000 kroner mere per måned. Har man som selvstændig ansatte, kan man få udbetalt yderligere 10.000 kroner per måned. Det skriver TV 2. Selvstændige med under 25 fuldtidsansatte har indtil nu fået en kompensation på op til 23.000 kroner om måneden, hvis omsætningen er faldet med mindst 30 procent som følge af nedlukningen. Aftalen betyder, at udbetalingen nu bliver hævet til mindst 30.000 kroner. Der har siden 9. december været åbnet bredt op for de generelle hjælpepakker, men de forlængede restriktioner giver fortsat udfordringer for erhvervslivet. Med i aftalen er Venstre, Radikale Venstre, SF, Enhedslisten, Konservative og Alternativet. Det er også besluttet, at hvis restriktionerne forlænges til efter februar, vil hjælpepakkerne og de målrettede puljer til erhvervs- og kulturaktivitet også blive forlænget til og med den 30. april 2021. Der har siden 9. december været åbnet bredt op for de generelle hjælpepakker, men de forlængede restriktioner giver fortsat udfordringer for erhvervslivet. Derfor er regeringen og et bredt flertal af Folketingets partier Venstre, Radikale Venstre, Socialistisk Folkeparti, Enhedslisten, Konservative og Alternativet netop blevet enige om en ny aftale med yderligere tiltag for i alt ca. 9,5 mia. kroner. En hjælpepakke, der skal hjælpe danske selvstændige, virksomheder og lønmodtagere. Det er også besluttet, at hvis restriktionerne forlænges til efter februar, vil hjælpepakkerne og de målrettede puljer til erhvervs- og kulturaktivitet også blive forlænget til og med den 30. april 2021. -	Jeg er glad for, at vi i dag kan præsentere yderligere tiltag og hjælp for godt 9,5 mia. kroner til dansk erhvervsliv og særligt selvstændige og deres ansatte. Vi hungrer alle efter at kunne stå i den lokale tøjbutik og prøve tøjet på, spise en middag på en restaurant eller generelt bare ses i større selskaber. Men der er vi desværre ikke endnu. Det er vigtigt, at vi holder tungen lige i munden og ikke tager forhastede beslutninger, så vi ender i et scenarie med smitten ude af kontrol og endnu en nedlukning, siger erhvervsminister Simon Kollerup (S). Aftale indgået efter pres Aftalen er ifølge TV 2 indgået efter pres fra Radikale Venstre og oppositionen, der tirsdag ville have stemt for et beslutningsforslag udenom regeringen. Det ville sidestille private og offentligt ansatte i kompensation. Regeringen har dog valgt at imødekomme forslaget inden, og derfor er aftalen indgået i hast. - Vi har i månedsvis kæmpet for, at de selvstændige får en bedre behandling, som er lige så god som lønmodtagerne. Det er ingen hemmelighed, at vi ikke har været tilfredse med regeringen på dette punkt og har presset dem, siger erhvervsordfører for Venstre, Torsten Schack Pedersen til TV 2. - Vi har som samfund ikke råd til andet, fortsætter han.

Opsummering:
Regeringen og et bredt flertal i Folketinget har indgået en aftale, der især er til gavn for de selvstændige.